Mestské zastupiteľstvo v  Košiciach

Zápisnica
z XXV. (mimoriadneho) rokovania Mestského zastupiteľstva v Košiciach
zo dňa 28. mája 2009

Prítomní: podľa prezenčných listín

	Rokovanie mimoriadneho mestského zastupiteľstva otvoril a viedol primátor mesta Košice Ing. František Knapík. Konštatoval, že v úvode rokovania bolo z 50 poslancov mestského zastupiteľstva prezentovaných 36, čo je väčšina a zastupiteľstvo bolo uznášania schopné.

K programu rokovania

p. Knapík, primátor mesta Košice – Rokovanie mimoriadneho mestského 
zastupiteľstva bolo zvolané v súlade s § 20 ods. 2 Rokovacieho poriadku mestského zastupiteľstva. Program bol predložený v pozvánke. V súlade s rokovacím poriadkom požiadal prítomných, aby hlasovali o programe tohto mimoriadneho rokovania.

Hlasovanie č. 1: za 34, proti 1, zdržal sa 1, nehlasovali 2.

p. Knapík, primátor mesta Košice – Konštatoval, že program mimoriadneho rokovania 	mestského zastupiteľstva bol schválený.

–––     ––-     ––-

Návrhová komisia:
			NEKA			p. Betuš
			KDH				p. Boritáš
			SDKÚ-DS, SMK		p. Grega
			
Hlasovanie č. 2: za 36, proti 1, zdržal sa -, nehlasovali 2.

p. Knapík, primátor mesta Košice – Konštatoval, že návrhová komisia bola schválená 	a bude pracovať v zložení: poslanci p. Betuš, p. Boritáš a p. Grega.

––-     ––-     ––-

Overovatelia zápisnice:
Mgr. Jozef Andrejčák
František Balún

––-     ––-     ––-
1.  Zmeny a doplnky Územného plánu hospodársko-sídelnej aglomerácie Košice    
v lokalite Rozšírenie priemyselného parku Pereš – letisko   

p. Knapík, primátor mesta Košice – Materiál je v písomnej podobe aj s dôvodovou 
správou. Bol prerokovaný na mestskej rade s odporúčaním pre mestské zastupiteľstvo schváliť ho. Materiál je z hľadiska dopadov a potrieb pre energetiku mesta veľmi dôležitý a otvára možnosť realizovať významný investičný projekt.
Nakoľko sa do rozpravy nikto neprihlásil, dal slovo návrhovej komisii.

p. Grega, poslanec MZ – Prečítal pôvodný návrh na uznesenie
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje 
1. Zmeny a doplnky Územného plánu hospodársko-sídelnej aglomerácie Košice v lokalite Rozšírenie priemyselného parku Pereš - letisko v zmysle komplexnej dokumentácie.
2. Doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
	Berie  na  vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie Zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade Mestskej časti Barca, na stavebnom úrade Mesta Košice pracovisku Juh a na Krajskom stavebnom úrade Košice.

Hlasovanie č. 3: za 32, proti 2, zdržali sa 3

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

2. Doplnenie zriaďovacej listiny príspevkovej organizácie Zoologická záhrada      
    Košice

p. Knapík, primátor mesta Košice – Jedná sa o nepravidelnú podnikateľskú činnosť, 
ktorá  má charakter rozšíreného využitia tohto areálu. Návrh je v písomnej podobe s dôvodovou správou. 
Nakoľko sa do rozpravy nikto neprihlásil, dal slovo návrhovej komisii. 

p. Boritáš, poslanec MZ – Prečítal pôvodné uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice súhlasí s  doplnením zriaďovacej listiny  Zoologickej záhrady Košice v časti: Podnikateľská činnosť o bod 10) organizovanie prímestských táborov.

Hlasovanie č. 4: za 35, proti 1, zdržal sa -, nehlasovali 4.
p. Knapík, primátor mesta Košice – Konštatoval, že uznesenie bolo schválené.

––-     ––-     ––-

3. Projekt Zníženie emisií modernizáciou MHD

p. Knapík, primátor mesta Košice – V tomto návrhu cez operačný program Životné 
prostredie mesto môže získať nenávratné finančné prostriedky, ktoré by sa použili na zlepšenie životného prostredia obnovou vozového parku v Dopravnom podniku mesta Košice. 
Nakoľko sa do rozpravy nikto neprihlásil, dal slovo návrhovej komisii. 

p. Betuš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach schvaľuje  predloženie žiadosti o NFP v rámci projektu: 
	názov projektu: Zníženie emisií modernizáciou MHD,
	výška celkových výdavkov na projekt: maximálne 10 000 000 EUR,
	výška celkových oprávnených výdavkov na projekt: maximálne 10 000 000 	EUR,
	výška spolufinancovania projektu žiadateľom z celkových oprávnených 	výdavkov: minimálne 5 %  t.j. 500 000 EUR,
	spôsob financovania (spolufinancovania) projektu: vlastné zdroje.

Hlasovanie č.5: za 38, proti -, zdržal sa -, nehlasovali 2.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

4. Zrušenie uznesení MZ č. 747 z 26.2. 2009 a č. 775, 776, 777, 778 z 31.3. 2009
    a schválenie povinných príloh k žiadostiam o NFP pre modernizáciu 
    8 školských zariadení v Košiciach

p. Knapík, primátor mesta Košice – V tomto bode sa zrušujú už prijaté uznesenia
MZ k žiadostiam o NFP a je predložený návrh na znovu schválenie povinných príloh pre modernizáciu 8 školských zariadení.
Dôvod, prečo sa mestské zastupiteľstvo k tomuto problému opätovne vracia, keď sa schvaľovali len nedávno, je, že podľa poslednej úpravy vyhlasovateľa  výzvy je potrebné, aby textácia bola v súlade s ich požiadavkami a uznesenie bolo prijaté v termíne až po vyhlásení výzvy. Preto je potrebné predchádzajúce uznesenia zrušiť a prijať uznesenia s aktuálnym dátumom.  

V rozprave vystúpili:

p. Gamcová, poslankyňa MZ -  Zdá sa jej, že tých žiadostí bolo viac, preto sa chcela 
uistiť, či boli prijaté a pozitívne vybavené niektoré žiadosti podané mestom, alebo sa to týka všetkých podaných žiadostí.
p. Šalitroš, zástupca riaditeľa MMK – Áno, mesto bolo úspešné v 4 projektoch 
základných škôl a získalo cca 160 mil. Sk, t.j. 5,5 mil. eur. V tomto materiáli sú predkladané nové školy, preto je aj potrebné schváliť toto uznesenie.

p. Knapík, primátor mesta Košice – Nakoľko sa do rozpravy už nikto neprihlásil, dal
	slovo návrhovej komisii. 

p. Betuš, poslanec MZ – Návrhová komisia po porade k tomuto bodu a predloženému 
návrhu na uznesenie sa dohodla, že predložený návrh uznesenia prečíta takýmto spôsobom:
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice ruší  a nasleduje celý text z návrhu, schvaľuje  a nasleduje celý text návrhu.

p. Knapík, primátor mesta Košice – Nie je si istý takýmto spôsobom prečítania 
	uznesenia.

p. Betuš, poslanec MZ – Vychádza z ustanovenia Krajského zastupiteľstva, kde sa dá
takto predložiť uznesenie. A keď je to možné v krajskom zastupiteľstve, je to možné aj v mestskom zastupiteľstve. No ak je to nutné, prečíta celé uznesenie, ktoré je predložené na troch stranách. V texte sa nič nezmenilo, preto sa môže použiť citácia „podľa predloženého návrhu“.

p. Knapík, primátor mesta Košice – Prečítanie uznesenia je dôležité kvôli záznamu. 
Už s tým bol niekoľkokrát problém a preto sa prijal úzus, aby kvôli záznamu a presnosti tá textácia má byť nahrávkou potvrdená. 

p. Betuš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice zrušuje 
uznesenie č. 747 z XXII. rokovania Mestského zastupiteľstva v Košiciach, zo dňa 26. februára 2009,
uznesenie č. 775 z XXIII. (mimoriadneho) rokovania Mestského zastupiteľstva v  Košiciach, zo dňa 31. marca 2009,
uznesenie č. 776 z XXIII. (mimoriadneho) rokovania Mestského zastupiteľstva v  Košiciach, zo dňa 31. marca 2009,
uznesenie č. 777 z XXIII. (mimoriadneho) rokovania Mestského zastupiteľstva v Košiciach, zo dňa 31. marca 2009,
uznesenie č. 778 z XXIII. (mimoriadneho) rokovania Mestského zastupiteľstva v Košiciach, zo dňa 31. marca 2009.
	Schvaľuje
1.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia Základnej školy Družicová 4“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 80 000 eur.
2.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia základnej školy Považská 12 v Košiciach“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 65 000 eur.
3.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia ZŠ Trebišovská 10 v Košiciach“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 80 000 eur.
4.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia ZŠ Tomášikova 31“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 99 500 eur.
5.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia MŠ Dneperská 8 v Košiciach“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 26 500 eur.
6.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia MŠ Kalinovská 9 v Košiciach“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 23 250 eur.
7.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia základnej školy Jenisejská 22 v Košiciach“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 100 000 eur.
8.
a)	predloženie žiadosti o NFP v rámci výzvy ROP-1.1-2009/01 ROP za účelom realizácie projektu „Modernizácia Základnej školy Belehradská 21“, ktorého ciele sú v súlade s platným územným plánom obce a platným Programom hospodárskeho rozvoja a sociálneho rozvoja obce;
b)	zabezpečenie realizácie projektu po schválení žiadosti o NFP;
c)	financovanie projektu vo výške minimálne 5 % z celkových oprávnených výdavkov na projekt t.j. vo výške minimálne 95 000 eur.

Hlasovanie č. 6: za 39, proti -, zdržal sa -, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

5. Voľba predsedu komisie Regionálneho rozvoja a cestového ruchu pri MZ

p. Knapík, primátor mesta Košice – Na predchádzajúcom rokovaní mestského 
zastupiteľstva sa poslanec Buraš vzdal funkcie predsedu tejto komisie. Na základe návrhu, ktorý bol predložený poslaneckým klubom je tu návrh na predsedu komisie Regionálneho rozvoja a cestovného ruchu. Predpokladá, že navrhovaný poslanec s týmto postom súhlasí. Nakoľko sa do rozpravy  nikto neprihlásil, dal slovo návrhovej komisii. 

p. Boritáš, poslanec MZ – Prečítal návrh na uznesenie.
Mestské zastupiteľstvo v Košiciach podľa § 15 ods. 2 zákona SNR č. 369/1990 Zb. o obecnom zriadení v znení neskorších predpisov, § 6 ods. 2 písm. aa) a § 11 ods. 2 Štatútu mesta Košice volí za predsedu komisie regionálneho rozvoja a cestovného ruchu pri Mestskom zastupiteľstve v Košiciach Ing. Adriána Weiszera, poslanca MZ v Košiciach.

p. Knapík, primátor mesta Košice – Z pléna odzneli námietky, preto požiadal 
o zváženie tohto návrhu (pozn. zapisovateľky: z pléna sa ozvali návrhy, aby sa hlasovalo aj o odvolaní p. Buraša z funkcie predsedu komisie). Je otázka, že keď sa p. Buraš písomne vzdal funkcie predsedu a deklaroval, že funkciu predsedu nechce vykonávať...

p. Boritáš, poslanec MZ – Návrhová komisia navrhla nasledovný postup. Urobili by sa 
dve hlasovania. Prvé, že mestské zastupiteľstvo odvoláva Eduarda Buraša na jeho vlastnú žiadosť z funkcie predsedu komisie a druhé hlasovanie by bolo o návrhu, ktorý už prečítal o voľbe nového predsedu. Ak je všeobecný súhlas, tak to takto prečíta.

p. Knapík, primátor mesta Košice – Súhlas je, preto vyzval návrhovú komisiu, aby 
	predniesla obidva návrhy.

p. Boritáš, poslanec MZ – Prečítal upravený návrh na uznesenie. 
Mestské zastupiteľstvo v Košiciach podľa všeobecne záväzných právnych predpisov odvoláva p. Eduarda Buraša z funkcie predsedu komisie Regionálneho rozvoja a cestovného ruchu pri Mestskom zastupiteľstve v Košiciach na jeho vlastnú žiadosť.

Hlasovanie č. 7: za 36, proti 1, zdržali sa 2, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 15 ods. 2 zákona SNR č. 369/1990 Zb. o obecnom zriadení v znení neskorších predpisov, § 6 ods. 2 písm. aa) a § 11 ods. 2 Štatútu mesta Košice volí za predsedu komisie regionálneho rozvoja a cestovného ruchu pri Mestskom zastupiteľstve v Košiciach Ing. Adriána Weiszera, poslanca MZ v Košiciach.

Hlasovanie č. 8: za 37, proti 1, zdržal sa 1, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

	Program rokovania mimoriadneho mestského zastupiteľstva sa vyčerpal. Na ďalšom XXVI. mestskom zastupiteľstve sa stretnú dňa 25.6.2009. Rokovanie mestskej rady je plánované na 4.6.2009. 
Primátor mesta Košice Ing. František Knapík poďakoval prítomným za účasť a XXV. rokovanie mimoriadneho mestského zastupiteľstva ukončil.

          Ing. Marek Kolárčik					Ing. František  Knapík
riaditeľ Magistrátu mesta Košice				primátor mesta Košice

Zápisnica vyhotovená dňa 1.6.2009
Zapisovateľka: Mária Lapšanská

Overovatelia zápisnice:

Mgr. Jozef Andrejčák    ......................................	Podpísal dňa	25.6.2009

František Balún	      .......................................	Podpísal dňa	25.6.2009

Obsah:

1	Úvod, k programu rokovania
2	Zmeny a doplnky Územného plánu hospodársko-sídelnej aglomerácie Košice
v lokalite Rozšírenie priemyselného parku Pereš – letisko
2	Doplnenie zriaďovacej listiny príspevkovej organizácie Zoologická záhrada Košice
3	Projekt Zníženie emisií modernizáciou MHD
3	Zrušenie uznesení MZ č.747 z 26.2. 2009 a č. 775, 776, 777, 778 z 31.3. 2009 a schválenie povinných príloh k žiadostí o NFP pre modernizáciu 8 základných škôl v Košiciach
6	Voľba predsedu komisie Regionálneho rozvoja a cestového ruchu pri MZ
8	Záver